b'\n_START_ARTICLE_\nIvan Zorman (kulturnik)\n_START_SECTION_\n\xc5\xbdivljenje in delo\n_START_PARAGRAPH_\nZorman je sprva v Parizu \xc5\xa1tudiral slikarstvo, od 1909 dalje pa na pra\xc5\xa1ki Tehni\xc5\xa1ki visoki \xc5\xa1oli arhitekturo. Leta 1914 se je vrnil domov in prevzel skrb nad dru\xc5\xbeinskim imetjem. Bil je med ustanovitelji Narodne galerije v Ljubljani, od 1918 njen upravnik in do upokojitve 1950 ravnatelj. Vodil je preureditev Narodnega doma za potrebe Narodne galerije in preselitev (1925), skrbel za stalno dopolnjevanje zbirke, za razstave in predavanja, izlete s strokovnim vodstvom._NEWLINE_Zorman je pisal predvsem o likovni umetnosti. Ocenil je vrsto razstav. Tesno je bil povezan s sodobno slovensko umetnostjo in sploh kulturnimi krogi v Ljubljani. \xc5\xa0iroka razgledanost mu je omogo\xc4\x8dala, da je bil ve\xc4\x8dkrat mentor, gmotna trdnost pa tudi mecen umetnikom (npr. Ivanu Cankarju).'